Hägglund jobbet i årene 2008 til 2011 som regionsekretær for Fremskrittspartiet i Hordaland. Etter kommunevalget 2011 ble han hentet inn som politisk rådgiver for Gunnar Bakke på byrådsavdeling for kultur, næring, idrett og kirke. Da Bakke gikk av som byråd i mars 2014, jobbet Hägglund i en periode som politisk rådgiver for byrådsleder Ragnhild Stolt-Nielsen frem til Helge Stormoen ble utnevnt som ny byråd i mai 2014.